2017. gada 13. decembrī Rīkojums Nr. 743

Rīgā (prot. Nr. 61 4. §)

**Par valsts īpašuma objektu nodošanu privatizācijai**

1. Saskaņā ar likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8. panta septīto daļu saglabāt valsts īpašumā un nodot valsts akciju sabiedrības "Privatizācijas aģentūra" valdījumā šādas zemes vienības:

1.1. zemes vienību (zemes vienības kadastra apzīmējums 7094 007 0140) 0,0480 ha platībā "Eidīšos", Varakļānu pagastā, Varakļānu novadā;

1.2. zemes vienību (zemes vienības kadastra apzīmējums 7058 005 0104) 1,9000 ha platībā "Cepurīšu fermā", Indrānu pagastā, Lubānas novadā.

2. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu un 66. panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai šādus valsts nekustamos īpašumus:

2.1. nekustamo īpašumu "Eidīši" (nekustamā īpašuma kadastra Nr. 7094 007 0140) – zemes vienību (zemes vienības kadastra apzīmējums 7094 007 0140) 0,0480 ha platībā – Varakļānu pagastā, Varakļānu novadā;

2.2. nekustamo īpašumu "Rozeļmuižas stallis" (nekustamā īpašuma kadastra Nr. 7892 002 0305) – zemes vienību (zemes vienības kadastra apzīmējums 7892 002 0305) 0,2500 ha platībā un būvi (būves kadastra apzīmējums 7892 002 0305 001) – Rozeļmuižā, Stoļerovas pagastā, Rēzeknes novadā;

2.3. nekustamo īpašumu "Cepurīšu ferma" (nekustamā īpašuma kadastra Nr. 7058 005 0104) – zemes vienību (zemes vienības kadastra apzīmējums 7058 005 0104) 1,9000 ha platībā un būvi (būves kadastra apzīmējums 7058 005 0104 001) – Indrānu pagastā, Lubānas novadā.

3. Valsts akciju sabiedrībai "Privatizācijas aģentūra" ierakstīt šā rīkojuma 2. punktā minētos nekustamos īpašumus zemesgrāmatā uz valsts vārda valsts akciju sabiedrības "Privatizācijas aģentūra" personā.

4. Saskaņā ar likuma "Par valsts un pašvaldību īpašuma objektu privatizāciju" 12. panta ceturto un sesto daļu noteikt, ka pircējs, norēķinoties par ēkām, 80 procentu apmērā maksā *euro* un 20 procentu apmērā – privatizācijas sertifikātos.

5. Šā rīkojuma 2.1. apakšpunktā minēto zemes vienību pārdot izsolē par *euro* saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 12. panta pirmo daļu.

6. Šā rīkojuma 2.2. un 2.3. apakšpunktā minēto zemes vienību privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30. pantu.

Ministru prezidents Māris Kučinskis

Ministru prezidenta biedra,

ekonomikas ministra vietā –

iekšlietu ministrs Rihards Kozlovskis